Ο **Διεθνής Οργανισμός Γαλλοφωνίας** (γαλλικά: *Organisation internationale de la Francophonie*) είναι ένας διεθνής οργανισμός γαλλόφωνων χωρών και κυβερνήσεων, με έδρα το Παρίσι. Γενικός Γραμματέας είναι από το 2002 ο Σενεγαλέζος Αμπντού Ντιουφ. Ο Οργανισμός ιδρύθηκε στις 20 Μαρτίου του 1970. Το σύνθημα του οργανισμού είναι *égalité, complémentarité, solidarité* (Ισότητα, Αλληλοσυμπλήρωση, Αλληλεγγύη). 
Τα κοινά στοιχεία της Γαλλοφωνίας είναι η γαλλική γλώσσα και οι αξίες που αντιπροσωπεύει όπως είναι η πολιτιστική ποικιλομορφία, η πολυγλωσσία, η ελευθερία και ο σεβασμός των ανθρωπίνων δικαιωμάτων. Ο Διεθνής Οργανισμός της Γαλλοφωνίας, δραστηριοποιείται στους χώρους της διεθνούς πολιτικής, και της πολυμερούς συνεργασίας και συντελεί στην εδραίωση της ειρήνης, της συνεργασίας, της αλληλεγγύης και της διαρκούς ανάπτυξης. Αποτελείται από διάφορους λαούς οι οποίοι πέρα από τις διαφορές τους, τρέφουν μια κοινή πολιτική και πολιτιστική φιλοδοξία: να δημιουργήσουν αληθινά κράτη δικαίου και να προάγουν τη γλωσσική και πολιτιστική ποικιλία. Η οικονομική αλληλεγγύη μεταξύ των χωρών της Γαλλοφωνίας έχει αντίστοιχη σημασία, όπως επισημαίνει ο κ. Αμπντού Ντιουφ, με την πολιτική αλληλεγγύη. Μεταξύ των 40 φτωχότερων χωρών του κόσμου, οι μισές είναι γαλλόφωνες.

Καθιέρωση του όρου
------------------

Ο όρος «γαλλόφωνη κοινότητα» καθιερώθηκε από τον Γάλλο γεωγράφο Ονεσίμ Ρεκλύ, το 1880 και αναφέρεται στην κοινότητα των ανθρώπων που χρησιμοποιούν τα γαλλικά. Ο όρος «*francophonie*» επίσης χρησιμοποιείται διεθνώς για να υποδηλώσει τους ανθρώπους των οποίων η μητρική ή η δεύτερη γλώσσα είναι τα γαλλικά.

Ιστορικό
--------

Χρονολογικός πίνακας
--------------------

* 20 Μαρτίου 1970: Ιδρύεται ο Οργανισμός για την Πολιτιστική και Τεχνολογική Συνεργασία (ACCT, *Agence de Coopération Culturelle et Technique*).
* 4 Δεκεμβρίου 1995: Διακυβερνητικός Οργανισμός Γαλλοφωνίας (*Agence Intergouvernementale de la Francophonie*).
* Δεκέμβριος 1998: Διεθνής Οργανισμός Γαλλοφωνίας (OIF) (*Organisation Internationale de la Francophonie*).

Μέλη
----

Τα μέλη που απαρτίζουν τον οργανισμό είναι 54 (υπάρχουν και 7 συνδεδεμένα μέλη, καθώς επίσης και 27 χώρες-παρατηρητές). Ο οργανισμός έχει και θέση παρατηρητή στο Συμβούλιο Ασφαλείας των Ηνωμένων Εθνών. Η Ελλάδα είναι συνδεδεμένο μέλος του Οργανισμού από το 2004 και πλήρες μέλος από το 2006.

| Χώρα | Έτος ένταξης |
| --- | --- |
| Αγία Λουκία Αγία Λουκία  | 1981 |
|  Αίγυπτος  | 1983 |
| Αϊτή Αϊτή  | 1970 |
| Ακτή Ελεφαντοστού Ακτή Ελεφαντοστού  | 1970 |
| Αλβανία Αλβανία  | 1999 |
| Ανδόρρα Ανδόρρα  | 2004 |
| Αργεντινή Αργεντινή  (παρατηρητής) | 2016 |
| Αρμενία Αρμενία  | 2012 |
| Αυστρία Αυστρία  (παρατηρητής) | 2004 |
| Βανουάτου Βανουάτου  | 1979 |
| Βέλγιο Βέλγιο  | 1970 |
| Βιετνάμ Βιετνάμ  | 1970 |
| Βοσνία και Ερζεγοβίνη Βοσνία και Ερζεγοβίνη  (παρατηρητής) | 2010 |
| Βουλγαρία Βουλγαρία  | 1993 |
|  Γαλλία | 1970 |
|  Γεωργία (παρατηρητής) | 2004 |
| Γκάμπια Γκάμπια  (παρατηρητής) | 2018 |
| Γκαμπόν Γκαμπόν  | 1970 |
| Γκάνα Γκάνα  (συνδεδεμένο μέλος) | 2006 |
| Γουινέα Γουινέα  | 1981 |
| Γουινέα-Μπισσάου Γουινέα-Μπισσάου  | 1979 |
| Ντομίνικα Δομινίκα  | 1979 |
| Δομινικανή Δημοκρατία Δομινικανή Δημοκρατία  (παρατηρητής) | 2010 |
| Ελβετία Ελβετία  | 1996 |
| Ελλάδα Ελλάδα | 2004 |
| Εσθονία Εσθονία  (παρατηρητής) | 2010 |
| Ηνωμένα Αραβικά Εμιράτα Ηνωμένα Αραβικά Εμιράτα  (συνδεδεμένο μέλος) | 2010 |
|  Ιρλανδία (παρατηρητής) | 2018 |
| Ισημερινή Γουινέα Ισημερινή Γουινέα  | 1989 |
| Καμερούν Καμερούν  | 1991 |
| Καμπότζη Καμπότζη  | 1993 |
| Καναδάς Καναδάς  | 1970 |
|  Κατάρ  (συνδεδεμένο μέλος) | 2012 |
| Κεντροαφρικανική Δημοκρατία Κεντροαφρικανική Δημοκρατία  | 1973 |
| Κομόρες Κομόρες  | 1977 |
|  Λαϊκή Δημοκρατία του Κονγκό  | 1977 |
| Κογκό Δημοκρατία του Κονγκό  | 1981 |
|  Κόσοβο (συνδεδεμένο μέλος) | 2014 |
| Κόστα Ρίκα Κόστα Ρίκα  (παρατηρητής) | 2014 |
| Κροατία Κροατία (παρατηρητής) | 2004 |
|  Κύπρος (συνδεδεμένο μέλος) | 2006 |
| Λάος Λάος  | 1991 |
|  Λετονία (παρατηρητής) | 2008 |
| Λίβανος Λίβανος  | 1973 |
|  Λιθουανία (παρατηρητής) | 1999 |
|  Λουξεμβούργο  | 1970 |
| Μαδαγασκάρη Μαδαγασκάρη  | 1970-77, 1989 |
|  Μάλι  | 1970 |
|  Μάλτα (παρατηρητής) | 2018 |
|  Μαρόκο  | 1981 |
|  Μαυρίκιος  | 1970 |
| Μαυριτανία Μαυριτανία  | 1980 |
| Μαυροβούνιο Μαυροβούνιο (παρατηρητής) | 2010 |
| Μεξικό Μεξικό  (παρατηρητής) | 2014 |
| Μοζαμβίκη Μοζαμβίκη  (παρατηρητής) | 2006 |
|  Μολδαβία | 1996 |
| Μονακό Μονακό  | 1970 |
| Μπενίν Μπενίν  | 1970 |
| Μπουρκίνα Φάσο Μπουρκίνα Φάσο  | 1970 |
| Μπουρούντι Μπουρούντι  | 1970 |
| Νέα Καληδονία Νέα Καληδονία  (συνδεδεμένο μέλος) | 2016 |
| Νίγηρας Νίγηρας  | 1970 |
| Νότια Κορέα Νότια Κορέα  (παρατηρητής) | 2016 |
|  Ουγγαρία  (παρατηρητής) | 2004 |
|  Ουκρανία (παρατηρητής) | 2006 |
|  Ουρουγουάη  (παρατηρητής) | 2012 |
|  Πολωνία (παρατηρητής) | 1996 |
| Πράσινο Ακρωτήριo Πράσινο Ακρωτήριο  | 1996 |
|  Βόρεια Μακεδονία | 2001 |
| Ρουάντα Ρουάντα  | 1970 |
|  Ρουμανία | 1993 |
| Σάο Τομέ και Πρίνσιπε Σάο Τομέ και Πρίνσιπε  | 1999 |
| Σενεγάλη Σενεγάλη  | 1970 |
|  Σερβία (συνδεδεμένο μέλος) | 2006 |
| Σεϋχέλλες Σεϋχέλλες  | 1976 |
|  Σλοβακία(παρατηρητής) | 2002 |
|  Σλοβενία(παρατηρητής) | 1999 |
| Ταϊλάνδη Ταϊλάνδη  (παρατηρητής) | 2008 |
| Τζιμπουτί Τζιμπουτί  | 1977 |
| Τόγκο Τόγκο  | 1970 |
| Τσαντ Τσαντ  | 1970 |
|  Τσεχία (παρατηρητής) | 1999 |
| Τυνησία Τυνησία  | 1970 |

Γενικοί Γραμματείς (Executive Secretariat)
------------------------------------------

* Μπούτρος Μπούτρος Γκάλι ( Αίγυπτος ) : 16 Νοεμβρίου 1997 - 31 Δεκεμβρίου 2002
* Αμπντού Ντιουφ (Σενεγάλη Σενεγάλη ) : 1η Ιανουαρίου 2003 - 31 Δεκεμβρίου 2014
* Μικαέλ Ζαν Καναδάς Καναδάς  : 1η Ιανουαρίου 2015 - 3 Ιανουαρίου 2019
* Λουίζ Μουσιγκιγουαμπό Ρουάντα Ρουάντα : 3 Ιανουαρίου 2019- σήμερα  Επανεξελέγη χωρίς αντίπαλο στις 19 Νοεμβρίου 2022.

Σύνοδοι Κορυφής
---------------

Σύνοδοι κορυφής γίνονται κάθε δύο χρόνια και οι ηγέτες των κρατών μελών του Οργανισμού έχουν την ευκαιρία να ανταλλάξουν απόψεις και να αναπτύξουν στρατηγικές και στόχους για την Κοινότητα.

Οι προηγούμενες Σύνοδοι Κορυφής έχουν γίνει στα εξής μέρη:

* Παρίσι  Γαλλία (1986)
* Πόλη του Κεμπέκ, Κεμπέκ Καναδάς Καναδάς  (1987)
* Ντακάρ Σενεγάλη Σενεγάλη  (1989)
* Παρίσι  Γαλλία (1991)
* Πορ-Λουί  Μαυρίκιος  (1993)
* Κοτονού Μπενίν Μπενίν  (1995)
* Ανόι Βιετνάμ Βιετνάμ (1997)
* Μόνκτον Καναδάς Καναδάς  (1999)
* Βηρυτός Λίβανος Λίβανος  (2002)
* Ουαγκαντουγκού Μπουρκίνα Φάσο Μπουρκίνα Φάσο  (2004)
* Βουκουρέστι  Ρουμανία (2006))
* Πόλη του Κεμπέκ Κεμπέκ Καναδάς Καναδάς  (2008)
* Μοντρέ Ελβετία Ελβετία  (2010)
* Κινσάσα  Λαϊκή Δημοκρατία του Κονγκό  (2012)
* Ντακάρ Σενεγάλη Σενεγάλη  (2014)
* Ανταναναρίβο Μαδαγασκάρη Μαδαγασκάρη  (2016)
* Γερεβάν Αρμενία Αρμενία  (2018)
* Τζέρμπα Τυνησία Τυνησία  (2022)

Αποστολή
--------

Η αποστολή του Οργανισμού αναφέρεται λεπτομερώς στη Χάρτα του Οργανισμού (Charte de la Francophonie). Ο ισχύων καταστατικός χάρτης υιοθετήθηκε στις 23 Νοεμβρίου 2005 στην πρωτεύουσα της Μαδαγασκάρης, Ανταναναρίβο.

Πρωταρχικός σκοπός του οργανισμού είναι η προώθηση της γαλλικής γλώσσας διεθνώς, όπως και το να προαγάγει τη γλωσσική και πολιτιστική διαφορετικότητα στη σύγχρονη εποχή της παγκοσμιοποίησης. Επίσης, στόχος του οργανισμού είναι η προώθηση της δημοκρατίας και η προστασία των ανθρωπίνων δικαιωμάτων.

Μεταξύ των δραστηριοτήτων που αναπτύσσει ο Οργανισμός είναι η διοργάνωση ανά τετραετία των Αγώνων της Γαλλοφωνίας, που είναι αθλητικές και πολιτιστικές εκδηλώσεις.

Θεσμικό πλαίσιο
---------------

Το θεσμικό πλαίσιο της Γαλλοφωνίας αποτελείται από τους πολιτικούς θεσμούς και από τους φορείς. Οι πολιτικοί θεσμοί αφορούν σε διασκέψεις των αρχηγών κρατών και κυβερνήσεων της Γαλλοφωνίας, που συνέρχονται κάθε δύο χρόνια σε διαφορετική χώρα και καθορίζουν τις μεγάλες κατευθύνσεις του κινήματος για τα δύο επόμενα χρόνια. 
Η Διάσκεψη των επιφορτισμένων με τη Γαλλοφωνία Υπουργών συνέρχεται σε τακτά χρονικά διαστήματα για να καθορίσει το πρόγραμμα των φορέων και να χαράξει τις μεγάλες κατευθύνσεις της πολυμερούς Γαλλοφωνίας που αντιπροσωπεύει η Διεθνής Οργάνωση Γαλλοφωνίας. 
Το Μόνιμο Συμβούλιο Γαλλοφωνίας (CPF), που αποτελείται από τους προσωπικούς εκπροσώπους των αρχηγών κρατών και κυβερνήσεων, συνέρχεται σε τακτικότερα διαστήματα, κάθε φορά που το απαιτεί η ημερησία διάταξη.

Παραπομπές
----------

1. ↑  «Francophonie – Louise Mushikiwabo takes office as secretary general of la Francophonie (03.01.19)». Αρχειοθετήθηκε από το πρωτότυπο στις 15 Απριλίου 2019. Ανακτήθηκε στις 25 Νοεμβρίου 2022.

Εξωτερικοί σύνδεσμοι
--------------------

* Organisation internationale de la Francophonie Αρχειοθετήθηκε 2010-07-24 στο Wayback Machine.

Εξωτερικοί σύνδεσμοι
--------------------

* Πολυμέσα σχετικά με το θέμα  Organisation internationale de la francophonie στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 146363601
* LCCN: nr2003020990
* ISNI: 0000 0001 2364 3090
* GND: 10043077-6
* SUDOC: 061412953
* BNF: cb150506623 (data)
* BIBSYS: 5072166
* NKC: ko2012681992
* CiNii: DA15644936

 |

 |